Wees versigtig: Koue, groot storms kom dié week!
JY LEES NOU Wees versigtig: Koue, groot storms kom dié week!
Kapenaars kan dié week eindelik weer vir goeie reën regmaak, maar moet vir vloede en stormwinde ligloop.
Volgens die Suid-Afrikaanse Weerdiens gaan ’n groot kouefront Donderdag en Vrydag oor die Wes-Kaap en Noord-Kaap beweeg.
Teen Saterdag sal die front die land begin verlaat en die koue, droë lug sal dan na die binneland versprei. Dit sal tot koue dagtoestande in die Vrystaat, Noordwes, Gauteng en Mpumalanga lei.
Veral die Kaapse stadskom, Wynland, Overberg en Weskus kan regmaak vir swaar reën wat na verwagting tot oorstromings kan lei. Ongeveer 10-25 mm reën sal Donderdag en Vrydag tussen laatoggend en laatmiddag val en nog 30-50 mm sal in die berge val.
Die verwagte reënval in millimeter vir Donderdag, 14 Junie. Grafika: Suid Afrikaanse Weerdiens
Sterk winde van tussen 50 en 70 km per uur sal die Kaap in dié tyd ruk.
Aan die Weskus sal stormwinde Donderdag vir rowwe seetoestande sorg met golwe van 4-6 m hoog. Teen Vrydag sal dit deinings van 5-7 m al langs die Oos-Kaapse kus veroorsaak.
Kleiner bootjies moet dit nie op die see waag in hierdie tyd nie, word gewaarsku.
Die verwagte reënval in millimeter vir Vrydag,15 Junie. Grafika: Suid Afrikaanse Weerdiens
Winde van 75-93 km per uur sal in die binneland waai, spesifiek in die Wes-Kaap, Noord-Kaap, suidelike Vrystaat en veral die sentrale Karoo.
Boere word gewaarsku om hul vee betyds onderdak te kry.
Heads up Western Cape!
We are currently monitoring a strong Mid-Latitude Cyclone (Cold Front) that is expected over the Western Cape on Thursday. This storm could bring gale forced winds and heavy rainfall to the Cape. We have attached some Precipitation forecast models. pic.twitter.com/jKVg1D5g1X
— Storm Report SA (@StormReportSA1) June 11, 2018
Padgebruikers word gewaarsku om versigtig te wees op die snelweë, veral die N1, aangesien die stormwinde en swaar reën tot ongelukke kan lei.
Die dagtemperature van 11-15 Junie. Grafika: Suid Afrikaanse Weerdiens
Die hoogliggende dele van die Wes-Kaap, Oos-Kaap en suidelike dele van die Noord-Kaap sal ook van Donderdag tot Saterdag snerpend koud wees.
Meer oor: droogte| koue| weer| kouefront| waterkrisis| reën
Gryp jou baadjie, die koue is op pad!
Donderstorms skud die land – en nog reën is op pad!
Kry die komberse reg – twee koue fronte is op pad!
Ysige kouefront oppad